text: Gammel jernbanebro graves fri
  29 april 2014 kl. 14.22
  En 115 år gammel jernbanebro i Horsens Kommune er ved at blive gravet fri fra den sandgrav, broen blev lagt i, da en dæmning blev oprettet oven på broen i 1929.
  Et lille stykke jernbanehistorie graves fri i Vestbirk i nærheden af Brædstrup. Jernbanebroen er en del af den nu nedlagte rute mellem Bryrup og Horsens. Historien, der knytter sig til broen, og den spektakulære udgravning lokker interesserede til.
  Horsens Kommune har holdt guidede ture til udgravningen, men på grund af den store interesse har de udvidet med to rundvisninger mere. Rundvisningerne er gratis og varer en lille time.
  Den er afsat 6,4 millioner til udgravningsprojektet, som støttes økonomisk af både EU, Miljøministeriet og Ministeriet for Landbrug og Fiskeri.
  Læs mere om jernbanen på Horsens Kommunes hjemmeside
  link
  